Katre Kõvask

Katre Kõvask (sündinud 8. oktoobril 1975) on eesti majandustegelane. Ta on turundaja ja ärijuht, auhinna "Aasta tööstur 2024" laureaat. 

Haridus
Katre Kõvask on lõpetanud 1998. aastal Tartu Ülikooli majandusteaduskonna välismajanduse ja turunduse erialal. 

Töökäik
Juba enne ülikooli astumist asus Kõvask tööle reklaamiagentuuris Age, kus tekkiski põhjalikum huvi turunduse ja välismajanduse vastu.Ivo Kallasmaa ja Andres Kärssin. Intervjuu | Tippjuht Katre Kõvask: turundusjuhi natuur on muutunud, väga palju on pealiskaudsust Turundajate Liidu koduleht, 11.06.2024.

2000. aastast töötas Kõvask Ösel Foodsi turundusjuhina ja 2004. aastast Tallinna Külmhoone turundusjuhina. Jaanuarist 2006 kuni septembrini 2015 oli ta börsil noteeritud rahvusvahelise toiduainekontserni Premia Foods juhatuse esimees. Novembrist 2015 kuni augustini 2017 juhtis ta Südameapteekide ketti Pharma Holding. Septembrist 2017 kuni maini 2019 töötas ta Tere AS ja Farmi Piimatööstuse juhatuse esimehena.

Alates aprillist 2019 on Kõvask ka ökojäätist tootva ettevõtte La Muu AS nõukogu liige.La Muu AS. Nõukogu liikmed E-Äriregister. Vaadatud 08.09.2025.

Augustist 2019 töötas Kõvask Tallink Grupi rahvusvahelise kaldakaubanduse juhina.Paavo Nõgene uuendas jõuliselt Tallinki juhtkonda Postimees, 13. juuni 2019. 

Septembrist 2022 töötab ta kaerajooke tootva ettevõtte Yook Production OÜ tegevjuhina.Carl-Robert Puhm. YOOKi kahjum ületas ava-aastal müügitulu ligi kolm korda. „Võtsime maksimumi välja“ Delfi Ärileht, 07.09.2025.

Turundatud brände
Ta on juhtinud näiteks selliste tuntud toiduainetööstuse brändide nagu Aura (mahlad), Maakera (valmistoidud), Pai (smuutid), Eriti Rammus (jäätised) ja YOOK (kaerajoogid) turundust.Ivo Kallasmaa ja Andres Kärssin. Intervjuu | Tippjuht Katre Kõvask: turundusjuhi natuur on muutunud, väga palju on pealiskaudsust Turundajate Liidu koduleht, 11.06.2024.

Sport
Kõvask on koolipõlves tegelenud kergejõustikuga ja tulnud Eesti noorte meistriks kaugushüppes. 

2007. aastal tegi ta tutvust golfiga, kuid eelistas toona siiski tenniseõpinguid. 2013. aastast on ta keskendunud golfile. Lisaks harrastab ta pilatest, millest on saanud tema golfihooaja ettevalmistuse lahutamatu osa.Jüri Kukk. Katre Kõvask seob ühte golfi ja pilatest Ajakiri Golf, 16.04.2015.EGCC Captain’s Challenge 2022 võitsid Kõvask ja Kiviloo EGCC koduleht, 18.07.2022.

2018. aastal valiti Kõvask kolmeks aastaks MTÜ Estonian Golf and Country Club presidendiks.EGCC Captain’s Challenge 2022 võitsid Kõvask ja Kiviloo EGCC koduleht, 18.07.2022.

Tunnustus
 2024 – Aasta Töösturi auhindAasta tööstur 2024 on Katre Kõvask Tööstusuudised.ee, 19.11.2024. 

 Viited 

Välislingid
 Katre Kõvask: “Jumalad naeravad, kui inimesed planeerivad” Tartu Ülikooli vilistlaste ajaveeb, 14. oktoober 2015
 Ivo Kallasmaa ja Andres Kärssin. Intervjuu | Tippjuht Katre Kõvask: turundusjuhi natuur on muutunud, väga palju on pealiskaudsust Turundajate Liidu koduleht, 11. juuni 2024
 Aasta tööstur Katre Kõvask: Eesti toidulett on maailmas unikaalne ERR Eeter, 7. detsember 2024

Kategooria:Eesti ärijuhid
Kategooria:Tartu Ülikooli majandusteaduskonna vilistlased‎
Kategooria:Sündinud 1975